በጦር መሳሪያ ታግዘው ወንጀል የፈጸሙ 8 ቡድኖች በቁጥጥር ሥር ዋሉ
በአዲስ አበባ ከተማ በስምንት ቡድኖች ተደራጅተው በጦር መሳሪያ የደገፈ ከባድ የወንጀል ድርጊቶችን ሲፈፅሙ የነበሩ 48 ተጠርጣሪዎች በቁጥጥር ስር መዋላቸውን የከተማዋ ፓሊስ ኮሚሽን አስታወቀ፡፡ኮሚሽኑ በአዲስ አበባ ከጊዜ ወደ ጊዜ በተለይም በኮልፌ ቀራንዮ፣ በንፋስ ስልክ ላፍቶ፣ በየካ፣ ቦሌ እንዲሁም በአዲስ አበባ ዙሪያ ኦሮሚያ ልዩ ዞን በቡራዩ፣ በሰበታና በሆለታ አካባቢ በሌሊት ዘረፋ እየተስፋፋ መምጣቱን በሰጠው ጋዜጣዊ መግለጫ ይፋ አድርጓል፡፡በዋነኝነት በውጭ ሀገር ዜጎች፣ በባለሀብቶችና በመንግስት መሰረተ ልማቶች ላይ ያነጣጠረ ዘረፋ እና የተደራጀ የከባድ ወንጀል ድርጊቶች እንደተደጋገሙ ነው ኮሚሽኑ ያስታወቀው፡፡ይህንንም ተከትሎ ለስምንት ሳምንታት በተደረገ ጥናትና ክትትል በስምንት የተለያዩ ቡድኖች የተደራጁ 48 ተጠርጣሪዎችና የወንጀል ፍሬ የሆኑ ኤግዚቢቶች በቁጥጥር ስር መዋላቸውን ተጠቁሟል፡፡ተጠረጣሪዎቹ በፈፀሙት የወንጀል ደርቶች የዘርፏቸው ሽጉጦች፣ ተሽከርካሪዎች፣ በርካታ የኢትዮጵያና የውጭ ሀገር ገንዘቦች በቁጥጥር ስር እንደዋሉ በኮሚሽኑ የወንጀልና ትራፊክ አደጋ ምርመራ ምክትል ኮሚሽነር ሀሰን ነጋሽ ተናግረዋል፡፡ተጠርጣሪዎቹን ለመያዝ ፖሊስ ያደረገውን ብርቱ ጥረት በመደገፍ ብሔራዊ መረጃና ደህንነት አገልግሎት፣ በሀገር መከላከያ ሠራዊት የደቡብ ዕዝና የመረጃ መምሪያ፣ የኢትዮጵያ ፌደራል ፖሊስና ሌሎች የፀጥታ አካላት ከፍተኛ ተሳትፎ እንደነበራቸው ነው ምክትል ኮሚሽነሩ አብራርቷል፡፡እንዲሁም ይህን ስራ ለውጤት በማብቃት ከፍተኛ ተግባር ላከናወኑ የምርመራና ክትትል ቡድኑ አባላትና ጥቆማ በመስጠት ተሳትፎ ለነበራቸው የከተማዋ ነዋሪዎች ላቅ ያለ ምስጋናቸውን አቅርበዋል፡፡(ምንጭ፡-ኤፍ ቢ ሲ) 